KOMISIJOS REGLAMENTAS (EB) Nr. 206/2007
2007 m. vasario 27 d.
iš dalies keičiantis Reglamentą (EB) Nr. 2247/2003, nustatantį išsamias Tarybos reglamento (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), taikymo galvijienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinančio Reglamentą (EB) Nr. 1706/98 (1), ypač į jo 5 straipsnį,
kadangi:
(1)
Komisijos reglamentu (EB) Nr. 2247/2003 (2) kasmet nuo sausio 1 d. iki gruodžio 31 d. leidžiama naudoti tam tikrų galvijienos sektoriaus produktų, kurių kilmės šalys yra AKR šalys, importo kvotą. Produktai, kuriuos galima importuoti pagal šią kvotą, yra išvardyti to reglamento I priede.
(2)
2006 m. rugpjūčio 31 d. Komisijos reglamento (EB) Nr. 1301/2006, nustatančio žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3) 6 straipsnio 1 dalyje nustatyta, kad pareiškėjai, prašantys suteikti importo licencijas, vienu metu pateikia ne daugiau kaip vieną paraišką importo licencijai gauti dėl to paties kvotos eilės numerio, skirtą tam tikram importo tarifinės kvotos arba trumpesniam laikotarpiui. Be to, 1995 m. birželio 26 d. Komisijos reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių, panaikinančio Reglamentą (EEB) Nr. 2377/80 (4) 5 straipsnio 1 dalyje nustatyta, kad nepažeidžiant konkretesnių nuostatų, paraiškos licencijai gauti pateikiamos produktams, kurie yra vienoje Kombinuotosios nomenklatūros subpozicijoje arba vienoje iš I priede nurodytų Kombinuotosios nomenklatūros subpozicijų grupių. Atsižvelgiant į produktų asortimentą, kuris gali būti importuojamas pagal Reglamentą (EB) Nr. 2247/2003, pareiškėjams turėtų būti leista suskaidyti vieną paraišką dėl to paties kvotos eilės numerio pagal KN kodus arba KN kodų grupę.
(3)
Statistikos tikslais pagal Reglamentą (EB) Nr. 2247/2003 išduotose licencijose turi būti nurodyti atitinkami kiekiai pagal KN kodą arba KN kodų grupę.
(4)
Reglamentą (EB) Nr. 2247/2003 reikėtų atitinkamai iš dalies pakeisti.
(5)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2247/2003 iš dalies keičiamas taip:
1)
4 straipsnio 2 dalyje įterpiama tokia pastraipa:
„Nepaisant Reglamento (EB) Nr. 1445/95 5 straipsnio 1 dalies nuostatų, paraiškos dėl to paties kvotos eilės numerio gali būti skirta vienam ar daugiau produktų, kurių KN kodai arba KN kodų grupės yra išvardyti šio reglamento I priede. Jei paraiškos yra skirtos keletui KN kodų, nurodomas pagal KN kodą ar KN kodų grupę prašomas kiekis. Paraiškos licencijai gauti ir licencijos 16 langelyje visada nurodomi visi KN kodai, o 15 langelyje pateikiamas jų aprašas.“
2)
5 straipsnio 2 dalyje įterpiama tokia pastraipa:
„Kiekvienoje išduotoje licencijoje nurodomas atitinkamas kiekis pagal KN kodą ar KN kodų grupę.“
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 27 d.